**HOTĂRÂRE**

**pentru modificarea și completarea Hotărârii Guvernului nr. 549/2018 privind condiţiile, procedura şi termenele de restituire a sumelor reprezentând ajutor de stat pentru suportarea unei părţi din accizele calculate pentru motorina utilizată drept combustibil pentru motor**

Având în vedere prevederile art. 342 alin. (9) şi (10) din Legea nr. 227/2015 privind Codul fiscal, cu modificările şi completările ulterioare, care transpun prevederile art. 7 alin. (2) şi (3) din Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice şi electricităţii, precum şi dispoziţiile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea articolelor 107 şi 108 din tratat,

În temeiul dispoziţiilor art. 108 din *Constituţia României*, republicată,

 **Guvernul României adoptă prezenta hotărâre.**

**Articol unic:** Hotărârea Guvernului nr. 549/2018 privind condiţiile, procedura şi termenele de restituire a sumelor reprezentând ajutor de stat pentru suportarea unei părţi din accizele calculate pentru motorina utilizată drept combustibil pentru motor, publicată în Monitorul Oficial al României, Partea I, nr.651 din 26 iulie 2018 se modifică după cum urmează:

**1.** La articolul 3, alineatul (2) se modifică şi va avea următorul cuprins:

 “(2) Bugetul total maxim estimat al schemei este de 90 milioane lei, cu posibilitatea suplimentării astfel:”

**2.** La articolul 3, alineatul (3) se modifică și va avea următorul cuprins:

    “(3) Schema de ajutor de stat se finanţează cu încadrarea în prevederile bugetare aprobate prin legea bugetului de stat pentru Programul „Transferuri în cadrul schemelor de ajutor de stat reprezentând sume restituite la accize pentru motorina utilizată drept combustibil“, din cadrul bugetului Ministerului Finanţelor Publice - „Acţiuni generale“.”

**3.** La articolul 3 după alineatul (3) se introduc trei noi alineate, alineatele (3)1, (3)2 și (3)3 cu următorul cuprins:

“(3)1 Bugetul mediu anual al schemei este de:

a) 20 milioane lei pentru anul 2018;

b) 40 milioane lei pentru anul 2019;

c) 30 milioane lei pentru anul 2020.”

(3)2 Bugetul maxim anual al schemei care poate fi angajat cuprinde pe lângă bugetul prevăzut la alin. (3)1 sumele stabilite cu această destinaţie, dar neutilizate în anii anteriori, în limita creditelor de angajament şi bugetare aprobate prin legile bugetare anuale.

(3)3 Pentru anul 2019 schema de ajutor de stat se finanțează prin virări de credite de angajament și credite bugetare, cu încadrarea în prevederile bugetare aprobate prin legile bugetare anuale în cadrul bugetului Ministerului Finanțelor Publice – Acțiuni Generale.”

**PRIM-MINISTRU**

**Vasilica-Viorica DĂNCILĂ**